## KAPOSVÁR MEGYEI JOGÚ VÁROS

**POLGÁRMESTERE** 1. változat

# E l ő t e r j e s z t é s

**a Kaposvári Bajcsy-Zsiliszky Utcai Központi Óvoda**

**óvodavezetői (magasabb vezetői) beosztás ellátására vonatkozó**

**megbízásról**

A Kaposvári Bajcsy-Zsilinszky Utcai Központi Óvoda vezetője, Molik Edit kérte közalkalmazotti jogviszonyának megszüntetését 2018. október 1. napjával. Óvodavezető asszony vezetői megbízása 2019. augusztus 15-én járna le, nyugdíjba vonulása miatt a vezetői megbízásáról 2018. augusztus 31. napjával lemondott.

A közalkalmazottak jogállásáról szóló 1992. évi XXXIII. törvény (a továbbiakban: Kjt.) 20/B.§ (1) bekezdése értelmében a magasabb vezetői beosztás ellátására szóló megbízásra Kaposvár Megyei Jogú Város Közgyűlése pályázatot írt ki. A pályázati felhívás a kormányzati személyügyi igazgatási feladatokat ellátó szerv, a Közigazgatási és Igazságügyi Hivatal internetes oldalán 2018. március 14. napján, valamint az Oktatási és Kulturális Közlönyben, az intézmény, valamint a város honlapján is jelent meg. A pályázatok beadási határideje 2018. április 23. volt.

A Kjt. 20/A. § (6) bekezdése értelmében a magasabb vezetői beosztásra kiírt pályázat esetén a pályázót a megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság – jelen esetben a Köznevelési, Tudományos és Kulturális Bizottság – hallgatja meg. A megbízási jogkör gyakorlója a bizottság írásba foglalt véleményét mérlegelve dönt a vezetői megbízásról.

A pályázati felhívásra három érvényes pályázat érkezett, Bóla Mária, Kaszás Hajnalka és Székely Gabriella pályázata. Bóla Mária és Székely Gabriella pályázók 2018. május 10. napján a pályázatukat visszavonták.

**Kaszás Hajnalka** pályázó 1986-ban végzett a Kaposvári Tanítóképző Főiskola óvónői szakán óvónőként, 1998-ban tanítói, 2007-ben pedagógia szakos bölcsész és tanár diplomát szerzett. A közoktatási vezető és pedagógus szakvizsgát 2009-ben tette le. 55 éves, jelenleg a Kaposvári Bajcsy-Zsilinszky Utcai Központi Óvoda óvodavezetőjének általános helyettese, Molik Edit felmentési idején az óvodavezetői feladatokat is ellátja.

Az intézményben 2016. óta dolgozik: először az Arany János Utcai Tagóvodában, majd 2017-től a központi óvodában. Az általános helyettesi feladatokat 2017. óta látja el. Pályázatát az előterjesztés 1. számú melléklete tartalmazza.

A véleményezési jogkörrel rendelkezők véleményét a vonatkozó jogszabályoknak megfelelően határidőben kikértük.

Kérem a Tisztelt Közgyűlést, hogy a határozati javaslatot fogadja el.

**Kaposvár, 2018. május 11.**

 **Szita Károly**

 polgármester

**Határozati javaslat:**

Kaposvár Megyei Jogú Város Közgyűlése megtárgyalta a Kaposvári Bajcsy-Zsilinszky Utcai Központi Óvoda óvodavezetői – magasabb vezetői – beosztásának ellátására vonatkozó megbízásról szóló előterjesztést és az alábbiak szerint határozott:

2018. szeptember 1. napjától 2023. augusztus 31. napjáig megbízza Kaszás Hajnalkát a Kaposvári Bajcsy-Zsilinszky Utcai Központi Óvoda óvodavezetői – magasabb vezetői – beosztásának ellátásával.

 Illetménye: 511.560,-Ft

Felelős: Szita Károly polgármester

Közreműködik: dr. Gróf Regina irodavezető

Határidő: 2018. június 18. *(közlésre)*

 2018. augusztus 31. *(a magasabb vezetői megbízás elkészítésére)*